Държавен вестник, бр. 100, 2011 г., стр. 17

БРОЙ  100	
Д Ъ Р Ж А В Е Н  В Е С Т Н И К 	
СТР.  17  
МИНИСТЕРСКИ СЪВЕТ
ПОСТАНОВЛЕНИЕ № 340 
ОТ 14 ДЕКЕМВРИ 2011 Г.
за приемане на Наредба за регулиране и 
регистриране на цените на лекарствените 
продукти, условията, правилата и критериите 
за включване, промени и/или изключване на 
лекарствени продукти от Позитивния лекар-
ствен списък и условията и реда за работа на 
Комисията по цени и реимбурсиране
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за ре-
гулиране и регистриране на цените на ле-
карствените продукти, условията, правилата 
и критериите за включване, промени и/или 
изключване на лекарствени продукти от 
Позитивния лекарствен списък и условията 
и реда за работа на Комисията по цени и 
реимбурсиране. 
Заключителни разпоредби
§ 1. Отменят се:
1. Наредбата за условията, правилата и 
реда за регулиране и регистриране на цените 
на лекарствените продукти, приета с По-
становление № 295 на Министерския съвет 
от 2007 г. (обн., ДВ, бр. 104 от 2007 г.; изм., 
бр. 102 от 2010 г.).
2. Наредбата за условията, правилата и 
критериите за включване, промени и/или 
изключване на лекарствени продукти от По-
зитивния лекарствен списък и условията и 
реда за работа на Комисията по Позитивния 
лекарствен списък, приета с Постановление 
№ 311 на Министерския съвет от 2007 г. (обн., 
ДВ, бр. 110 от 2007 г.; изм. и доп., бр. 19 и 41 
от 2009 г. и бр. 28 и 102 от 2010 г.).
3. Наредбата за условията и реда за работа 
на Комисията по цените на лекарствените 
продукти, приета с Постановление № 270 на 
Министерския съвет от 2007 г. (ДВ, бр. 100 
от 2007 г.).
§ 2. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет: 
Росен Желязков
НАРЕДБА
за регулиране и регистриране на цените на 
лекарствените продукти, условията, прави-
лата и критериите за включване, промени и/
или изключване на лекарствени продукти от 
Позитивния лекарствен списък и условията 
и реда за работа на Комисията по цени и 
реимбурсиране
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят:
1. условията и правилата за регулиране на 
цените на лекарствените продукти, включва-
ни в Позитивния лекарствен списък (ПЛС) и 
заплащани с публични средства;
2. условията и редът за регулиране на 
пределните цени на лекарствените продукти, 
които не са включени в Позитивния лекар-
ствен списък, но са с едно и също активно 
вещество по международно непатентно наиме-
нование (INN), което е включено в списъка, 
с изключение на продуктите по чл. 262, ал. 5, 
т. 2 от Закона за лекарствените продукти в 
хуманната медицина (ЗЛПХМ), при продаж-
бата им на дребно;
3. условията и редът за регистриране на 
цените на лекарствените продукти, отпуска-
ни по лекарско предписание, извън тези по 
т. 2, и на лекарствените продукти, които се 
отпускат без лекарско предписание;
4. условията, правилата и критериите за 
включване, промени и/или изключване на 
лекарствени продукти от ПЛС;
5. условията и редът за утвърждаване, отме-
няне или изменяне на фармако-терапевтични 
ръководства, включващи критерии за оценка 
на ефикасността на прилаганата терапия, 
както и препоръки за алгоритми за лечение 
с лекарствени продукти, предложени от съот-
ветните национални консултанти, медицински 
научни дружества и експертни съвети;
6. условията и редът за работа на Коми-
сията по цени и реимбурсиране, наричана 
по-нататък „Комисията“.
Чл. 2. (1) Цена на лекарствен продукт, 
включван в ПЛС и заплащан с публични сред-
ства, е цената в български левове, утвърдена 
от Комисията.
(2) Цената по ал. 1 е и пределна цена на 
лекарствените продукти при продажбата им 
на дребно.